Korinas
55°15′22″ š. pl. 26°18′8″ r. ilg.﻿ / ﻿55.25611°š. pl. 26.30222°r. ilg.﻿ / 55.25611; 26.30222 Korinas – ežeras Lietuvoje, Ignalinos rajone, 2 km į rytus nuo Ceikinių. Ežero ilgis iš šiaurės į pietus – 0,31 km, plotis – iki 0,28 km. Altitudė 160,5 m. Krantai daugiausia žemi, apaugę medžiais ir krūmais – ežerą supa Burkoliškės miškas. Pakrantės kalvotos. Iš šiaurės vakarų į pietryčius ežerą prateka Kančioginos intakas K-5. Į rytus įsikūręs Ropiškėlės kaimas. Ežerėvardis Kórinas neaiškios kilmės, galimai suslavintas iš *Karinas. Šis žodis būtų iš ide. kar- „kietas, akmeninis; akmuo“.